Boomi ry

Normi ry: Helsingin excursio
2025-10-28 09:00 - 19:30 (Europe/Helsinki) | Helsinki, Helsinki, Finland
Tervetuloa tutustumaan juridiikan ja verotuksen asiantuntijan työhön ja siihen liittyviin oikeudellisiin kysymyksiin vakuutusyhtiössä ja edunvalvontaorganisaatiossa.
Yritysjuridiikan ja vero-oikeuden opintosuunta on järjestänyt vuosittain excun Helsinkiin, jossa vierailemme muutamassa opintojen ja työmarkkinoiden kannalta mielenkiintoisessa kohteessa. Tänä vuonna kohteina ovat eläkevakuutusyhtiö Varma ja Elinkeinoelämän keskusliitto. Varma tarjoaa osallistujille lounaan.
Exculle ovat tervetulleita kaikki yritysjuridiikan ja vero-oikeuden opintosuunnan opiskelijat ja myös opintosuunnasta kiinnostuneet ensimmäisen ja toisen vuoden opiskelijat. Mukaan mahtuu 40 nopeinta ilmoittautujaa. Excu on opiskelijoille maksuton.
Matka alkaa noin kello 9.00 (tarkka aika ilmoitetaan lähempänä excua) yliopistolta linja-autolla kohti Helsinkiä. Paluu Tampereelle on viimeistään kello 19.30.
Sitovat ilmoittautumiset ecxuun viimeistään tiistaina 14.10. sähköisellä lomakkeella osoitteessa https://forms.office.com/e/YhacJ29kyy. Lisätietoja excusta antaa: martti.nieminen@tuni.fi.
